Document ID: /roh_data/filtered/fineweb-2-filterrobots_roh.jsonl.gz/26150

Set onns è Sophia Groen gia en l'Engiadina Bassa. Ir a chasa vul dir per ella, turnar en l'Engiadina e betg mo en l'Ollanda. Las turas cun ils skis, las turas da skis en la naiv che spulvra, quai è la gronda passiun da la tgirunza da malsauns.
A Vnà, ina fracziun dal vitg da Valsot ha ella cumprà dacurt ina chasa. Sophia Groen ha decis definitivamain da restar en l'Engiadina e da lavurar en l'ospital a Scuol. Proximamain mida ella intern en in auter team. Nov tutga ella tar il team dal servetsch d’urgenza. Ella s’allegra sin la nova sfida e sin il nov dachasa en il pitschen vitg sin 1600 meters sur mar.
RR actualitad 08:00